VS002489
Datum: 2004-01-01T01:00:00.000+01:00
datum_sodbe_i_stopnje: 2010-11-02T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: sistemske bolezni
fischer: zelo hudi primeri
odskodnina: 78.432,32 EUR
opombe: VIII Ips 19/2012. Reviziji tožeče in tožene stranke sta bili zavrnjeni.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 35 do 40 let

Po poklicu steklobrusilka, leta 2004 stara 37 let.

## Škodni dogodek

Tožnica je bil pri tožeči stranki 21 let zaposlena na delovnem mestu steklobrusilke. Poklicna kronična bolezen zastrupitve s svincem je bila verificirana leta 2004, ko ji je bila izmerjena visoka koncentracija svinca v krvi.

## Poškodba

Zastrupitev s svincem. Zdravstveno stanje se ji postopoma poslabšuje.

## Telesne bolečine

25.000 EUR Trpi hude kronične bolečine, katerih intenzivnost sicer niha, zaradi psihičnega stanja tožnice pa se še povečujejo; bolečin ni mogoče ublažiti z analgetiki. Posledica poklicne bolezni so tudi zmerni glavoboli in bolečine v udih v času zdravljenja od 2000 do 2005.

#### Hospitalizacija

Več operativnih posegov – umetno izvedeno črevo, gastrostoma, nazogastična sonda, urinski kateter.

#### Ambulantno zdravljenje

Številni specialistični in ambulantni pregledi.

#### Nevšečnosti med zdravljenjem

CT, MR glave, in hrbtenice, EEG, EMG, testiranje avtonomnega živčevja. 4 leta ima stalno nazogastično sondo, ki jo menjajo na 3-6 mesecev, perkutano gastrostomo, ki je bila uvedena operativno. Več let ima kolostomo, občasno rabi urinski kateter. Skozi usta ni zmožna hranjenja, tekoče ne prenaša. 5-6x dnevno bruha, blato je tekoče, občasno bruha blato skozi usta, ob čemer jo duši. Ima jejuno stomo. Pri 158 cm tehta od 42 do 45 kg. Gnoji se ji ob izvodu gastrostome, ob odprtini ob kolostomi krvavi. Ima epileptične napade – v zadnjih 15 mesecih jih je imela kar 158; epileptični napadi sicer niso tipična psoledica zastrupitve s svincem. Ima težave z odvajanjem blata, ima krče v rokah.

## Strah

9.000 EUR Hud primarni strah, ki je mejil na paniko, zaradi katerega je potrebovala psihiatrično pomoč; hud sekundarni strah – prisoten vseskozi od umiritve primarnega strahu; obeh sicer ni mogoče med seboj povsem razmejiti. Strah jo je poslabšanja zdravja, novih operacij, bolečin in smrti. Boji se, da jo bo mož zapustil.

## Zmanjšanje življenjske aktivnosti

36.000 EUR Opustiti je morala vse prostočasovne aktivnosti (kolesarjenje, smučanje, rolanje, ples v folklorni skupini). Izgubila je svoj način življenja, ekonomsko neodvisnost, vse bolj je odvisna od tuje pomoči. Telo ji ne dovoljuje, da bi še delala na vrtu, šivala, kuhala, hodila na izlete, na morje, na sprehode. Ne more več jesti, sedeti, zelo je utrujena in večino časa preleži. Posledica tega je tudi slabo psihično počutje, je depresivna. Je v zelo slabi fizični kondiciji in nesposobna za samostojno življenje. Njen kratkoročni in delovni spomin je hudo prizadet, kar je posledica kronične neprespanosti.

## Skaženost

8.432,32 EUR Huda in vidna skaženost, ki pušča trajne spremembe in ki je ni mogoče zakriti – nosi nazogastično cevko (cevko iz nosu), kar je zanjo kot žensko osebno težko sprejemljivo; navdaja jo z obupom, žalostjo in je rezultiralo v izolaciji od okolice. Ljudje, ki vidijo cevko in pogoste modrice strmijo vanjo, nekateri se norčujejo in hihitajo. Odrasli so se je začeli izogibati zaradi kolcanja in spahovanja. Boleče so tudi opazke nekaterih zdravnikov ob pogledu na njen trebuh in ostalo.

---

OZ člen 179, 182